Výsledok obchodnej verejnej súťaže 
na uzatvorenie zmluvy na prenájom nebytových priestorov na Rovniankovej 16 v Bratislave

Uznesením miestneho zastupiteľstva mestskej časti Bratislava-Petržalka č. 650 zo dňa 26. 10. 2010 boli schválené podmienky obchodnej verejnej súťaže na prenájom nebytových priestorov na Rovniankovej 16 v Bratislave. Uvedeným uznesením boli zvolení a schválení aj členovia komisie z radov poslancov miestneho zastupiteľstva. Ostatných členov komisie menoval starosta mestskej časti Bratislava-Petržalka, všetci členovia obdržali menovací dekrét.

Ponuky mali predkladať záujemcovia v termíne do 18.11.2010, v čase do 12.00 hod, vyhodnotenie ponúk dňa 18.11.2010 o 14.00.

V stanovenom termíne boli predložené celkom dve ponuky a to od účastníkov súťaže:
-	Miroslav Tavaly, Lietavská 7, 851 06  Bratislava
-	REVA SLOVAKIA s.r.o., Židovská 21, 811 08  Bratislava

Kontrolou materiálov vložených do zalepených a označených obálok bolo po ich otvorení zistené, že obaja žiadatelia predložili úplnú požadovanú a právoplatnú dokumentáciu podľa podmienok súťaže. 
Žiadateľ Miroslav Tavaly, Lietavská 7, 851 06 Bratislava ponúkol za prenájom 
28 500,00 €/rok.
Žiadateľ REVA SLOVAKIA s.r.o., Židovská 21, 811 08  Bratislava ponúkol za prenájom 20 470,00 €/rok.

Jediným hodnotiacim kritériom pri vyhodnocovaní predložených ponúk podľa bodu IX. podmienok súťaže bola najvyššia ponúknutá cena ročného nájmu za všetky v ponuke uvedené priestory spolu. Na základe predložených ponúk komisia konštatovala, že najvyššiu cenu ponúkol súťažiaci Miroslav Tavaly, Lietavská 7, 851 06 Bratislava, a tým sa stáva víťazom obchodnej verejnej súťaže. Komisia schválila výsledky verejnej obchodnej súťaže ako je uvedené. S víťazom bude uzatvorená  zmluva o prenájme na dobu určitú najviac na päť rokov po odovzdaní nebytového priestoru doterajším nájomcom, v lehote do 30 dní.